Številka: 110-16/2025

Datum: 15. 4. 2025

Cankarjev dom, kulturni in kongresni center, objavlja razpis za 1 prosto delovno mesto

**GASILEC (G094062 - VARNOSTNIK IV)** v Varnostni službi, šifra 110 iz Kataloga delovnih mest Cankarjevega doma. Delovno razmerje s polnim delovnim časom bo sklenjeno **za nedoločen čas** z 2-mesečnim poskusnim delom.

**Pogoji, ki jih morajo kandidati izpolnjevati za zasedbo delovnega mesta:**

* 3-letna srednja poklicna izobrazba tehnične ali druge ustrezne smeri
* najmanj 6 mesecev delovnih izkušenj
* srednja raven aktivnega znanja slovenščine
* izpit za prostovoljnega gasilca
* da ni pravnomočno obsojen za kaznivo dejanje zoper življenje, telo in premoženje in da zoper njega ne teče postopek za kaznivo dejanje zoper življenje, telo in premoženje

**Glede na zgoraj navedene pogoje morajo kandidati predložiti:**

* prijavo z navedbo delovnega mesta, na katerega se prijavljajo
* življenjepis
* fotokopijo potrdila o doseženi izobrazbi
* fotokopijo dokazila o opravljenem izpitu za prostovoljnega gasilca
* potrdilo Ministrstva za pravosodje, ki ni starejše od enega meseca, da kandidat ni pravnomočno obsojen za kaznivo dejanje zoper življenje, telo in premoženje in
* potrdilo sodišča, ki ni starejše od enega meseca, da zoper njega ne teče postopek za kaznivo dejanje zoper življenje, telo in premoženje.

Naloge delovnega mesta so predvsem:

* izvajanje ukrepov s področja protipožarne zaščite ter zagotavljanje nemotenih dostopov
* odstranjevanje ovir na intervencijskih in evakuacijskih dostopih do CD in do prireditvenih prostorov
* upravljanje stroja za odstranjevanje snega
* zagotavljanje vzdrževanja protipožarne opreme in sistemov
* izvajanje ukrepov s področja varovanja premoženja, naprav in objekta
* izvajanje ukrepov s področja varnosti delavcev, izvajalcev, obiskovalcev in prireditev
* sestava dnevnih poročil in poročil o izrednih dogodkih

izvajanje drugih nalog po nalogu nadrejenega oz. dežurnega CD

**Delovne izkušnje** so delovna doba na delovnem mestu, za katero je zahtevana ista stopnja izobrazbe, ne glede na to, ali je bilo delovno razmerje sklenjeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Srednja raven aktivnega znanja slovenščine** se dokazujez znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto podlagi 96. in 97. člena ZSTSPJS znaša:**4** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno srede, 30. aprila 2025**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: 031483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.